แรงทำกำไรกดหุ้นปิดร่วง
ดัชนีร่วงลงมาปิด 1,069.13 จุด ลดลง 0.92 จุด หรือ 0.09 % มูลค่าซื้อขาย 31,390.76ล้านบาท
1 ก.ย. 2554

ดัชนีร่วงลงมาปิด 1,069.13 จุด ลดลง 0.92 จุด หรือ 0.09 % มูลค่าซื้อขาย 31,390.76 ล้านบาท 
ภาวะการลงทุนในตลาดหุ้นไทยวันที่ 1 ก.ย. 2554 ผันผวน โดยช่วงเช้าแรงซื้อต่อเนื่องในกลุ่มธนาคารพาณิชย์ และพลังงาน ส่งดัชนีขึ้นไปบวก 11.58 จุด ก่อนจะขายทิ้งทำกำไรในช่วงบ่าย ฉุดดัชนีร่วงลงมาปิด 1,069.13 จุด ลดลง 0.92 จุด หรือ 0.09 % มูลค่าซื้อขาย 31,387.01 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก คือ
1.BBL ปิดที่  160.50 บาท  เพิ่มขึ้น 0.50 บาท มูลค่าการซื้อขาย 2,092.18 ลบ.
2.PTT  ปิดที่  330  บาท  เพิ่มขึ้น 1 บาท  มูลค่าการซื้อขาย 1,893.94 ลบ.
3.KBANK  ปิดที่ 128.50 บาท เพิ่มขึ้น 1  บาท มูลค่าการซื้อขาย 1,870.77 ลบ.
4.SCB  ปิดที่ 118.50 บาท ลดลง 0.50 บาท มูลค่าการซื้อขาย 1,344.79 ลบ.
5.BANPU ปิดที่  632.00 บาท ไม่เปลี่ยนแปลง มูลค่าการซื้อขาย 1,216.56 ลบ.           
น.ส.วิริยา ลาภพรหมรัตน์ ผู้ช่วยกรรมการผู้จัดการ บริษัทหลักทรัพย์ เกียรตินาคิน กล่าวว่า ทิศทางตลาดหุ้นวันพรุ่งนี้ ( 2 ก.ย.) ยังเคลื่อนไหวแคบ ๆ ขึ้น-ลง 20 จุด อยู่กรอบ 1,065- 1,085 จุด  โดยตลาดรอปัจจัยใหม่ และให้น้ำหนักเก็งกำไรไม่มากจากความเหวี่ยงของตลาดระหว่างวัน 
“ การรีบาวน์ของตลาดหุ้นเอเซีย รวมทั้งตลาดหุ้นไทย มีลักษณะที่เหมือนกัน คือ ลงไม่มากและขึ้นไม่แรง ระหว่างวันเหวี่ยงไป-กลับ ประมาณ 20 จุด หรือเคลื่อนไหวแคบ ๆ รอปัจจัยใหม่ โดยข้อมูลเก่า มาตรการกระตุ้นเศรษฐกิจของสหรัฐ และปัญหานี้ในยุโรป ยังไม่ถูกลบจากความกังวลของตลาด เพียงแต่ระหว่างทางตัวเลขเศรษฐกิจของสหรัฐบางตัวที่ออกมา ดีกว่าคาดการณ์ ทำให้ตลาดหุ้นทั่วโลก ที่อ่อนแอ โดยเฉพาะในภูมิภาคเอเซีย ฟื้นตัวได้บ้าง “ น.ส. วิริยา กล่าว ภา